Spáð er hvassviðri - mest þó um austanvert landið Almannavarnadeild vekur athygli á veðurspá frá Veðurstofu Íslands vegna norðan illviðris í dag sunnudag og fram á morgundaginn , þegar veður fer að ganga niður . Búist er við stormi eða roki 20 - 28 m / s á landinu í dag , hvassast síðdegis og fram á nótt . Veðrinu fylgir mjög snarpar vindhviður víða , en verst verður veðrið á austanverðu landinu , með vindhviðum yfir 40 m / s . Einnig er búist við talsverðri eða mikilli úrkomu austast á landinu . Spáin er eftirfarandi : „ Norðan og norðvestan 18 - 25 m / s , en 20 - 28 síðdegis , hvassast á Suðausturlandi og á hálendinu og víða mjög snarpar vindhviður , einkum suðaustanlands og á sunnanverðum Austfjörðum yfir 40 m / s . Talsverð eða mikil rigning austanlands , talsverð rigning eða slydda norðanlands , en slydda eða snjókoma til fjalla . Úrkomulítið sunnan - og vestanlands . Spáð er sjókomu ofan 200 - 300 m yfir sjón , en í kvöld kólnar heldur og við það færist snjólínan um 100 til 200 metra neðar og því má búast við slyddu eða snjókomu á láglendi norðan til í kvöld og nótt . Dregur hægt úr vindi og úrkomu þegar líður á morgundaginn , fyrst vestan til . “